CELEX: 62018CA0249
Language: hu
Date: 2019-07-10 00:00:00
Title: C-249/18. sz. ügy: A Bíróság (nyolcadik tanács) 2019. július 10-i ítélete (a Hoge Raad der Nederlanden [Hollandia] előzetes döntéshozatal iránti kérelme) — Staatssecretaris van Financiën kontra CEVA Freight Holland BV (Előzetes döntéshozatal — Vámkódex — Vámáru-nyilatkozat — A Kombinált Nómenklatúra vámtarifaalszámának téves megjelölése — Utólagos vámmegállapítás — E kódex 78. cikke — A nyilatkozat felülvizsgálata — Az ügyleti érték módosítása — Az említett kódex 221. cikke — A vámtartozás behajtásához való jog elévülési határideje — Megszakadás)

9.9.2019   
            
            
               HU
            
            
               Az Európai Unió Hivatalos Lapja
            
            
               C 305/19
            
         
      A Bíróság (nyolcadik tanács) 2019. július 10-i ítélete (a Hoge Raad der Nederlanden [Hollandia] előzetes döntéshozatal iránti kérelme) — Staatssecretaris van Financiën kontra CEVA Freight Holland BV
      (C-249/18. sz. ügy) (1)
      
      (Előzetes döntéshozatal - Vámkódex - Vámáru-nyilatkozat - A Kombinált Nómenklatúra vámtarifaalszámának téves megjelölése - Utólagos vámmegállapítás - E kódex 78. cikke - A nyilatkozat felülvizsgálata - Az ügyleti érték módosítása - Az említett kódex 221. cikke - A vámtartozás behajtásához való jog elévülési határideje - Megszakadás)
      (2019/C 305/23)
      Az eljárás nyelve: holland
      
         A kérdést előterjesztő bíróság
      
      Hoge Raad der Nederlanden
      
         Az alapeljárás felei
      
      
         Felperes: Staatssecretaris van Financiën
      
         Alperes: CEVA Freight Holland BV
      
         Rendelkező rész
      
      
                  1)
               
               
                  A 2000. november 16-i 2700/2000/EK európai parlamenti és tanácsi rendelettel módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet 78. cikkét úgy kell értelmezni, hogy ha a nyilatkozattevőnek lehetősége van arra, hogy válasszon az Európai Unió területére irányuló export céljából értékesített áruk azon árai közül, amelyek a vámértékük meghatározásához szükséges értékelés alapját képezhetik, és egy utólagos ellenőrzésből az következik, hogy az általa tett vámáru-nyilatkozat az érintett áruk olyan téves vámtarifa-besorolását tartalmazza, amely megakadályozza valamely magasabb vámtétel alkalmazását, e 78. cikk alapján az általa kiállított vámáru-nyilatkozat felülvizsgálatát kérheti a célból, hogy az eredetileg megadott ár helyett egy alacsonyabb ügyleti árat adjon meg vámtartozása összegének csökkentése érdekében.
               
            
                  2)
               
               
                  A 2700/2000 rendelettel módosított 2913/92 rendelet 221. cikkének (1) és (3) bekezdését úgy kell értelmezni, hogy a tagállamok feladata, hogy a tényleges érvényesülés és az egyenértékűség elvének tiszteletben tartása mellett meghatározzák azt az időpontot, amikor a vámtartozás összege adóssal való közlését megtörténtnek kell tekinteni azon hároméves elévülési határidő megszakadása vonatkozásában, amelynek elteltekor a vámtartozás megszűnik.
               
            
         (1)  HL C 276., 2018.8.6